179 



Ne će li nam možda zvijezde znati jednoga lijepoga dana 

 nešto pripovijedati i — o životu? To se danas možda čini samo 

 luda sanja, za koju nitko ne zna, kako bi se izvršila. No zar nije 

 bilo u nauci već više takih krasnih snova ? 



Kad nam je astronomija u prošlosti dala toliko, smijemo 

 biti uvjereni, da će nam u budućnosti dati još više. Prionimo 

 dakle uz nju dušom svom, ta svemir je neizmjeran, a nas je 

 malo ! Posvetimo joj više pažnje nego do sada, svi bez razlike 

 zanimanja i zvanja ! 



Kad je prije nekoliko godina slavni Poincaré bio u Fran- 

 cuskoj ministar nastave i ujedno predsjednik francuskoga astro- 

 nomijskoga društva — danas najveće udruge ove vrste na ze- 

 maljskoj kugli! — rekao je ste predsjedničke stolice ove riječi: 

 „Kad bi se ministri i ljudi od politihe upisali u naše društvo i 

 kad bi se stali bar nešto malo zabavljati astronomijom, dobili 

 bi možda od toga pokusa točnije mišljenje o razmjerima, isprav- 

 niji pojam o realnostima, pak bi privikli, da bolje shvaćaju, što 

 li je maleno u onom, što oni drže velikim, što li je trenutačno u 

 onom, što oni drže vječnim, što li je nesigurno u onom, što oni 

 drže apsolutnim" . 



Vi, gospodo, moji mih prvi drugovi u astronomijskoj sekciji 

 ovoga našega društva, shvatili ste pravo veliku vrijednost i veli- 

 činu astronomije. Vi ćete svakom zgodom upozoravati na njezinu 

 korist, njezinu ljepotu i njezinu filozofičku vrijednost. Vi šijete 

 dolro sjeme, vi u narodu hrvatskom pripravljate i dovodite k nama 

 pristaša i prijatelja i tim uvećavate broj onih, koji žive u svjet- 

 losti i u istini. Vi činite tako mnogo i za svoj narod, jer astro- 

 nomski duh čovjeka vodi ne samo k Istini nego i k Dobroti, a 

 — ruku na srce — mnogo više ovakoga astronomskoga duha ne 

 bi bilo na odmet hrvatskomu narodu u svim njegovim javnim i 

 sukromnim prilikama . . . 



Završujem, gospodo, i ne ću da još duže zlorabim Vaše 

 strpljivosti ; tek mi dopustite, da Vam se zahvalim, što mi uka- 

 zaste tu čast, da me tako dugo slušaste. 



Tom se je besjedom završio sastanak, a gosti i članovi po- 

 đoše iz predavaonice, da razgledaju nove prostorije društva, bi- 

 blioteku i navlastito astronomijski opservatorij. 



Dr. 0. Kučera. 



